13/06/2022 | Administración LocalMunicipal
Culleredo
Economía, Facenda e Réxime Interior
Suspensión provisional dos obxectivos de calidade acústica na Área Acústica Residencial durante a celebración da festa popular Santiago Apóstolo do Burgo, en O Burgo, Culleredo

O concelleiro delegado de desenvolvemento local, cultura, festas e turismo, en data 2/06/2022 adoptou o acordo que transcrito literalmente di: “RESOLUCIÓN Vista a declaración responsable presentada no Rexistro municipal con data 31-05-2022 por Don MANUEL REGUEIRA GESTAL, con DNI *****59**, para a celebración da festa popular de SANTIAGO APÓSTOLO DO BURGO desde o día 21 ao 27 de xullo de 2022, ámbolos dous incluídos (N.º Xer. Neg.4165/5386). Visto o proxecto técnico de estudio de impacto acústico realizado para avaliar a incidencia acústica producida polos focos de ruídos pertencentes ao evento das festas populares de O Burgo (código de documento n.º DLO16I004K). Visto o informe da xefa de servizo de dinamización local, formación e emprego de data 2-06-2022 (código de documento n.º DLO16I004N) no que se propón a suspensión provisional dos obxectivos de calidade acústica na área acústica residencial durante a celebración das festas populares de O Burgo desde o día 21 ao 27 de xullo, ámbolos dous incluídos e a emisión dun edicto por parte de Alcaldía que regule de forma provisional a dita suspensión e que sexa publicado no Taboleiro de Edictos do Concello de Culleredo e no Boletín Oficial da Provincia, para o seu coñecemento xeral. Visto que os concellos poden, ao tratarse dunha actuación de ámbito municipal e en virtude do establecido no artigo 7 do Decreto 106/2015, do 9 de xullo, sobre contaminación acústica de Galicia; de conformidade co exposto polo artigo 9 da lei 37/2003, do 17 de novembro, con motivo da organización de actos de especial proxección oficial, cultural, relixiosa ou de natureza similar, os concellos en cuxo ámbito territorial se celebren poderán adoptar, en determinadas áreas acústicas, despois da valoración da incidencia acústica, as medidas necesarias que deixen en suspenso temporalmente o cumprimento dos obxectivos de calidade acústica que lle sexan de aplicación. RESOLVO: Primeiro. –Autorizar a suspensión provisional dos obxectivos de calidade acústica na área acústica de tipo a. “Sectores do territorio con predominio de solo de uso residencial” do Decreto 1367/2007, do 17 de novembro, sobre zonificación acústica e que vén a desenvolver a Lei 37/2003, limitada á seguinte zona limitada polas rúas: 1. Paseo da Ría do Burgo.2. Paseo da Ría do Burgo xunto a Igrexa de Santiago do Burgo. E as súas respectivas zonas de influencia (zonas de influencia que se estenderán a 50 metros aproximadamente), durante o período de tempo comprendido entre os días 21 ao 27 de xullo de 2022, ámbolos dous incluídos. Segundo. –Publicar o presente Decreto no Taboleiro de Edictos do Concello de Culleredo e no Boletín Oficial da Provincia, para o seu coñecemento xeral. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, do 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, do 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses”. Culleredo, a 7 de xuño de 2022. O concelleiro delegado de desenvolvemento local, cultura, festas e turismo Asdo.: Juan Carlos Iglesias Lovelle P. D. Resolución do 13/07/2020; BOP núm.114, do 23/07/2020